Aalborg Ishockey har netop hentet den 21-årige wing Steffen Klarskov Nielsen. Han spillede i sidste sæson for lokalrivalerne Frederikshavn White Hawks, og hos den nye arbejdsgiver er der store forventninger til den unge spiller. - Han har et fremragende skøjteløb og en teknik, som kan gøre ham til en perfekt moderne ishockeyspiller, siger direktør i Aalborg Ishockey, Frederik Åkesson. Steffen Klarskov havde tilbud fra andre klubber, men han så gode muligheder i Aalborg, og han håber, at det kan føre til noget større. - Det har altid været mit store mål at komme til udlandet, og jeg håber, at det her er det rigtige sted at udvikle mig, siger Steffen Klarskov Nielsen. Steffen Klarskov har spillet i alt 133 ligakampe for henholdsvis Rødovre Mighty Bulls og Frederikshavn White Hawks. Han har desuden deltaget i U20 VM tre gange og er noteret for to A-landskampe for Danmark. Aalborg Ishockey har nu seks spillere på kontrakt. Udover Steffen Klarskov er det Bjarke Møller, Kasper Degn, Rasmus Olsen, Mads Møller og Daniel Madsen.

Referat:
Steffen Klarskov Nielsen har skrevet en toårig kontrakt med aalborgenserne.